Quidam miles, nomine Girardus, dedit Deo et huic loco unum mansum in villa quæ dicitur Moncellis, quem Bernoenus servus suus tenebat, cum omni sua integritate et omnibus appenditiis et consuetudinibus, usque ad inquirendum. Itemque dedit ipsum servum Bernoenum, omnemque successionem illius; et concessit ad jam dictum locum consuetudinem et rectum, quem habebat in bosco qui appellatur Forest Teton. Item finivit et remisit calumpniam, quam faciebat in terra quæ dicitur a la Varena, et item in terra quæ est in villa de Scotia. Dedit etiam prope æcclesiam Volauro, ubi fecit plantari vineam, quæ ex una parte est rectitudinis monachorum jam dicti loci: ea convenientia ut fructus ipsius vineæ in helemosina ad opus pauperum proprie veniat. S’ Girardi et uxoris ejus, Wichardi Cavazola, Gaufridi Visuntiole, Aimon Joel, Bertasiæ, Ermenjart, sororum ejus.